ร้านครัววรรณา เปิดอยู่ในซอยเล็กๆ (ในแผนที่วงในบอกผิดตำแหน่งไป 1.3 กิโลเมตร รีพอร์ทแก้ไขไปแล้ว) ลักษณะร้านเป็นร้านอาหาร ที่ปรับปรุงจากที่อยู่อาศัย(ทาวน์เฮ้าส์) ส่วนเจ้าของร้านเป็นคนคุ้นเคยกับที่บ้าน 
ที่สั่งวันนี้ได้แก่
- แกงคั่วหอยขม ถึงเครื่องกะทิหอมกลิ่นพริกแกง มีรสชาติของปลาย่าง กลมกล่อม อันนี้ชอบมากคือมีใบชะอมเด็ดและหน่อไม้ ใส่มาให้ค่อนข้างเยอะ ส่วนหอยขมแกะมาให้เรียบร้อยแล้วตัวไม่ใหญ่สักเท่าไหร่ ชามนี้แนะนำครับ
- ผัดฉ่าปลากดคัง ขนาดปลาไม่ค่อยใหญ่ ออกจะไซด์เล็ก ส่วนรสชาติจานนี้ตัดหวานไปหน่อย
- แหนมทรงเครื่อง จานนี้ถือเป็นความผิดพลาดของผมเอง คือดูรูปในเมนูแล้วเข้าใจว่าเป็นแบบนี้(ตามรูป) ไม่เป็นไรครับ เก็บใส่กล่องกลับบ้านเดี๋ยวเอาไปทำข้าวผัด^^
*** ร้านครัววรรณา หายากต้องเข้าไปในซอย
*** เจ้าของน่ารักเป็นกันเองมาก
*** ทางร้านมีห้องแอร์ไว้บริการ
*** มีพื้นที่จอดรถ
3.4ดาว เป็นร้านอาหารไทยที่รสชาติอาหารน่าจะถูกปากหลายหลายคน ที่สำคัญราคาก็ไม่แพงนะครับ